IS ประกาศโจมตีสหรัฐฯ ล้างแค้นให้ผู้นำ “บักดาดี” ถูกสังหาร
IS ประกาศโจมตีสหรัฐฯ ล้างแค้นให้ผู้นำ "บักดาดี" ถูกสังหาร
IS ประกาศโจมตีสหรัฐฯ ล้างแค้นให้ผู้นำ "บักดาดี" ถูกสังหาร
1 พ.ย. 2562

กลุ่มรัฐอิสลาม (IS) ออกแถลงการณ์ยืนยันว่า นายอาบู บัคร์ อัล-บักดาดี ผู้นำ IS ได้เสียชีวิตแล้วจากการโจมตีของหน่วยปฏิบัติการพิเศษของสหรัฐในซีเรีย อย่างไรก็ดี IS ได้ประกาศที่จะโจมตีสหรัฐเพื่อล้างแค้นต่อการเสียชีวิตของนายบักดาดี
“จงระวังต่อการแก้แค้นที่จะมีต่อพวกนอกศาสนา เพื่อยกความอยุติธรรมออกจากผู้ถูกกดขี่ และเข้าใกล้พระเจ้าด้วยโลหิตของพวกนอกศาสนา” คลิปเสียงของกลุ่ม IS ระบุ
นอกจากนี้ คลิปเสียงดังกล่าวยังพูดถึงการแต่งตั้งนายอาบู อิบราฮิม อัล-ฮาเชมี อัล-คูไรชี เป็นผู้นำ IS คนใหม่ ซึ่งคาดว่าจะเป็นคนเดียวกับที่ทางการสหรัฐระบุก่อนหน้านี้ ซึ่งใช้ชื่อว่า ฮัจจ์ อับดุลเลาะห์
ขณะเดียวกัน IS ยังได้ยืนยันการเสียชีวิตของนายอาบู อัล-ฮัสซัน อัล-มูฮัจร์ ซึ่งเป็นโฆษกของ IS